cyanic-selkie/wikianc huggingface dataset:
โดโมะคุง
ตัวละคร
คุณปู่อุสะจี ในฉบับภาษาอังกฤษจะเรียกว่า Mr.Usaji สูง 100 เซนติเมตร หนัก 20 กิโลกรัม เป็นกระต่ายสูงวัยที่เลี้ยงดูโดโมะคุงเหมือนลูกของตัวเองตั้งแต่วันที่ไข่ของโดโมะคุงตกลงมาที่บ้าน ชื่อของคุณปู่อุสะจี ได้มาจากการสมาสกันคำของ 2 คำ ได้แก่ "อุสะงิ"  แปลว่า กระต่าย และ "จี้"  แปลว่า ปู่หรือตา รวมกันเป็น "อุสะจี" แปลว่า คุณปู่กระต่าย คุณปู่อุสะจีเป็นกระต่ายสูงวัยผู้มากด้วยความรู้ และมีบุคลิกเชยๆแต่ใจดีอย่างคนแก่ อาศัยอยู่ในรูใต้ดินมาเป็นสิบๆปี ชอบดูโทรทัศน์และดื่มชาเขียวฝาดๆ คุณปู่อุสะจีไม่มีข้าวของสมัยใหม่ แม้แต่โทรศัพท์ เรื่องรสนิยม คุณปู่อุสะจีจะสนใจวัสดุมากกว่ารูปร่าง อาหารโปรดของคุณปู่ คือ แครอท อาหารที่คุณปู่ไม่ชอบ คือ สิ่งที่ไม่รู้ว่าจะกินไปทำไม
ค้างคาวแม่ลูก อาศัยอยู่ในรูด้วยกันกับโดโมะคุงและคุณปู่อุสะจี โดยเกาะอยู่ที่เพดานตลอดเวลา และมีบทบาทเล็กๆน้อยๆในเรื่องเสมอ ค้างค้าวแม่ มีชื่อว่า ชิโนะบุ ในฉบับภาษาอังกฤษจะเรียกว่า Maya ส่วนค้างคาวลูกมีชื่อว่า โมะริโอะ  ในฉบับภาษาอังกฤษจะเรียกว่า Mario ชิโนะบุเป็นโรคแพ้แอลกอฮอล อาหารโปรดของเธอขึ้นอยู่ตามฤดูกาล ส่วนอาหารที่เธอไม่ชอบเอาเสียเลยก็คือ แอลกอฮอล อาหารโปรดของโมะริโอะคือ สปาเก็ตตี้ซอสมะเขือเทศแบบญี่ปุ่น ส่วนอาหารที่เขาไม่ชอบเลยคือ เห็ดหอม
อิเล็กทรอนิกส์ร็อก
อิเล็กทรอนิกส์ร็อก (Electronic rock) ในบางครั้งอาจเรียกว่า อิเล็กโทรร็อก (Electro-rock) ดิจิตอลร็อก (Digital rock) และ ซินธ์ร็อก (Synth-rock) เป็นดนตรีแนวร็อกที่ทำขึ้นด้วยเครื่องดนตรีอิเล็กทรอนิกส์ ได้ถูกพึ่งพาในการพัฒนาเทคโนโลยี โดยเฉพาะอย่างยิ่งการประดิษฐ์และการปรับแต่งจากเครื่องสังเคราะห์เสียง ในการพัฒนาของมิดิรูปแบบดิจิตอลและเทคโนโลยีคอมพิวเตอร์
ในช่วงปลายทศวรรษ 1960 นักดนตรีร็อกเริ่มใช้อุปกรณ์อิเล็กทรอนิกส์ เช่น เทเรมิน (Theremin) และเมโลตรอน (Mellotron) เพื่อเสริมและการกำหนดเสียงของพวกเขา โดยในตอนท้ายของยุคมูกซินธิไซเซอร์ ที่ได้รับสถานที่ชั้นนำในเสียงที่เกิดขึ้นใหม่จากวงโพรเกรสซีฟร็อกที่เป็นความโดดเด่นของดนตรีร็อกในต้นปี 1970 หลังจากการมาถึงของยุคพังก์ร็อกในรูปแบบพื้นฐานของซินธ์ร็อกที่ได้ปรากฏออกมามากขึ้นโดยใช้เทคโนโลยีดิจิตอลใหม่แทนเครื่องดนตรีอื่น ในช่วงปี 1980 มีในเชิงพาณิชย์มากขึ้นในการมุ่งเน้นในดนตรีซินธ์ป็อปที่เป็นความโดดเด่นของอิเล็กทรอนิกส์ร็อก ในทศวรรษที่ 1990 บิ๊กบีต และอินดัสเทรียลร็อก อยู่ในกลุ่มที่สำคัญที่สุดแนวโน้มใหม่และในสหัสวรรษใหม่ในการแพร่กระจายของซอฟต์แวร์บันทึกเสียงนำไปสู่การพัฒนาแนวเพลงที่แตกต่างกันใหม่รวมทั้ง อินดี้อิเล็กทรอนิกส์ อิเล็กทรอแคลช แดนซ์พังก์ และ นิวเรฟ
ลูนาซี
พ.ศ. 2534
6 กรกฎาคม หลังจากหยุดพักหนึ่งสัปดาห์ จึงเริ่มการทัวร์คอนเสิร์ตอีกรอบ ครั้งนี้ใช้ชื่อว่า UNDER THE NEW MOON TOUR 'EPISODE II' โดยทัวร์ครั้งนี้มีตารางสิ้นสุดการแสดงในวันที่ 19 กันยายน 22-25 กรกฎาคม เป็นช่วงที่ไม่มีตารางแสดงคอนเสิร์ต จึงเริ่มแต่งเพลงและอัดเสียงสำหรับอัลบั้มใหม่ 19 กันยายน แสดงคอนเสิร์ตรอบสุดท้ายของการทัวร์ UNDER THE NEW MOON TOUR 'EPISODE II' ที่ Nippon Seinenkan แต่ก่อนคอนเสิร์ตจะเริ่ม เกิดพายุฝนตกหนักมากเมื่อถึงเวลาแสดง ผู้ชมกว่าครึ่งของความจุ 1,250 ที่นั่ง ยังมาไม่ถึง ทางวงจึงได้ตัดสินใจเลื่อนการแสดงออกไปหนึ่งชั่วโมง เพื่อรอผู้ชมที่ติดพายุฝนให้มาทันการแสดง 1-6 ตุลาคม เก็บตัวเพื่อแต่งเพลงและอัดเสียงสำหรับอัลบั้มใหม่ 13 ตุลาคม เริ่มออกทัวร์คอนเสิร์ตอีกครั้งในชื่อทัวร์ว่า UNDER THE NEW MOON TOUR 'EPISODE III' โดยจะสิ้นสุดการทัวร์ครั้งนี้วันที่สามสิบธันวาคม 29 ตุลาคม เข้าร่วมแสดงคอนเสิร์ต Extasy Summit ของทางค่าย Extasy Record ที่ Nippon Budokan ร่วมกับศิลปินร่วมค่ายวงอื่นๆ เช่น Virus, Gilles de Rais , Tokyo Yankees และ X JAPAN เป็นต้น ซึ่งในวันนั้น นับเป็นครั้งแรกที่ลูนาซี ได้แสดงในฮอลล์ขนาดใหญ่อย่าง Nippon Budokan ระหว่างการทัวร์คอนเสิร์ต UNDER THE NEW MOON TOUR 'EPISODE II' ทางวงได้รับการติดต่อจากค่ายเพลงต่างๆ ประมาณ 16 แห่งและในที่สุดก็ได้เลือกที่จะเซ็นต์สัญญากับบริษัท MCA Victor ซึ่งตามเดิมนั้น ทาง MCA Victor ต้องการให้ลูนาซีเข้าห้องบันทึกเสียงทำอัลบั้มแรกทันทีที่การทัวร์ UNDER THE NEW MOON TOUR 'EPISODE II' เสร็จสิ้น แต่ทางวงเลือกที่จะทัวร์คอนเสิร์ต UNDER THE NEW MOON TOUR 'EPISODE III' อีกครั้ง ก่อนที่จะทำอัลบั้ม 29-30 ธันวาคม ทัวร์คอนเสิร์ต UNDER THE NEW MOON TOUR 'EPISODE III'สองรอบสุดท้ายที่ Nippon Seinenkan โดยจำหน่ายบัตรทั้ง 2,600 ใบได้หมดภายในวันเปิดจองวันแรก และระหว่างการแสดง ทางวงก็ได้ประกาศเรื่องการเซ็นต์สัญญากับบริษัท MCA Victor ให้ผู้ชมรับทราบ
พ.ศ. 2535
เดือนมกราคม ตั้งแฟนคลับอย่างเป็นทางการโดยใช้ชื่อว่า 'SLAVE' 13 มกราคม-14 กุมภาพันธ์ เข้าห้องบันทึกเสียงอัลบั้มแรกในสังกัด MCA Victor 13 มีนาคม-12 เมษายน ออกรายการทีวีต่างๆ (TV jacks tour) เพื่อโปรโมทอัลบั้มแรก 20-26 มีนาคม ทัวร์คอนเสิร์ตชื่อ 'Dear SLAVE Tour' แสดงทั้งหมด 3 รอบโดยวันที่ 20 แสดงที่ชิบูยะ มีผู้ชมประมาณ 2,250 คน วันที่ 25 แสดงที่นาโกย่าผู้ชมประมาณ 550 คน และวันที่ 26 แสดงที่โอซาก้า ผู้ชมประมาณ 700 คน 2 พฤษภาคม ถ่ายทำวิดีโอโปรโมท IMAGE OR REAL 20 พฤษภาคม กลับไปแสดงคอนเสิร์ตที่ MACHIDA PLAYHOUSE อีกครั้งในโอกาสครบรอบ 3 ปีของวงโดยในครั้งนี้ได้จัดประเพณีแต่งชุดดำเช่นเคย แต่ในครั้งนี้ได้เข้มงวดถึงขนาดที่สื่อมวลชนที่ไปทำข่าวก็ต้องแต่งชุดดำด้วย ภายหลังมีข่าวแจ้งเพิ่มเติมว่าคอนเสิร์ตครั้งนี้ได้ทำให้ MACHIDA PLAYHOUSE เสียหายเป็นอย่างมาก เพราะจำนวนคนที่เข้าไปชมมีมากเกินกว่าสถานที่จะรับได้ 21 พฤษภาคม อัลบั้มแรก 'IMAGE' ในสังกัด MCA Victor ออกวางจำหน่ายซึ่งถือเป็นการเดบิวต์อย่างเป็นทางการ และทำยอดขายสูงสุดได้อันดับ 9 ออริค่อน ชาร์ท (Oricon Chart) 28 พฤษภาคม-8 มิถุนายน ทัวร์คอนเสิร์ตอัลบั้มแรกในชื่อ 'LUNA SEA CONCERT TOUR 1992 IMAGE OR REAL' ทั่วประเทศญี่ปุ่น ทั้งหมด 7 รอบ 18-26 กรกฎาคม ออกทัวร์คอนเสิร์ตอีกครั้งชื่อ 'Image or real encore tour' 22 กรกฎาคม วิดีโอ IMAGE OR REAL ออกวางจำหน่ายและสามารถทำยอดขายขึ้นอันดับหนึ่งออริค่อน ชาร์ท (Oricon Chart) 27 กันยายน-24 ตุลาคม ทัวร์คอนเสิร์ตรอบสุดท้ายของอัลบั้ม IMAGE ใช้ชื่อทัวร์ว่า After The Image Tour และ 29 ตุลาคม กลับไปร่วมงานคอนเสิร์ต Extasy Summit 1992 กับสังกัดเดิม Extasy Record 31 ตุลาคม คอนเสิร์ต Extasy Summit 1992 รอบสุดท้ายที่ Nippon Budokan แต่ครั้งนี้แทนที่จะแต่งชุดดำเหมือนเคยตามปกติ พวกเขากลับแต่งชุดขาวกันทั้งวง
พ.ศ. 2537
12 กุมภาพันธ์ คอนเสิร์ตรอบสุดท้ายของทัวร์ The garden of sinners tour ที่ Yogohama Arena ในครั้งนี้เกิดพายุหิมะที่ตกหนักมากที่สุดในรอบ 25 ปีของโตเกียว ทำให้ทางการต้องปิดถนนหลายสายเนื่องจากโดนหิมะท่วมถนนจนมิด ทำให้การเดินทางทุลักทุเลทั้งทางวงเองและผู้ชม จนต้องเลื่อนการแสดงออกไปอีกหนึ่งชั่วโมง เนื่องจากลูนาซี ถูกภัยธรรมชาติเล่นงานในทัวร์คอนเสิร์ตรอบสุดท้ายถึงสามครั้ง (1.UNDER THE NEW MOON TOUR 'EPISODE II' final เจอพายุฝนกระหน่ำ 2.Search for my EDEN encore tour final เจอพายุเฮอร์ริเคน 3.The garden of sinners tour final เจอพายุหิมะ) ทำให้สื่อมวลชนญี่ปุ่นขนานนามว่า ลูนาซี เป็นวงที่ก่อให้เกิดภัยธรรมชาติ 24 มีนาคม ซิงเกิล Tell me ของฮิเดะ ออกวางจำหน่าย โดยมีเพลงแถมเป็น Scanner ซึ่งริวอิจิไปร่วมร้องด้วย เมษายน เริ่มเข้าห้องอัดเสียงเพื่อทำเพลงอัลบั้มที่สาม 21 กรกฎาคม ซิงเกิลที่สาม 'ROSIER' ออกวางจำหน่ายและสามารถขึ้นสู่อันดับ 3 ออริค่อน ชาร์ทได้ทันทีที่วางขายและในสัปดาห์แรกทำยอดขายได้กว่า 400,000 แผ่น 30 กรกฎาคม ร่วมแสดงในคอนเสิร์ต L.S.B. (ชื่อคอนเสิร์ตนำมาจากอักษรตัวแรกของแต่ละวง) ร่วมกับวง Soft Ballet และ Buck-Tick ซึ่งช่วงที่ลูนาซีกำลังแสดงก็เกิดฝนตกกระหน่ำลงมา 11-12 สิงหาคม แสดงคอนเสิร์ต SLAVES only GIG เป็นคอนเสิร์ตสำหรับผู้ที่เป็นสมาชิกแฟนคลับเท่านั้น จัดที่ Shibuya Gogaido โดยในรอบสอง (วันที่ 12) เพื่อนๆ จัดงานฉลองวันเกิดแบบเซอร์ไพร์สให้กับเจ-มือเบสในช่วง encore ของการแสดง 21 กันยายน ซิงเกิลที่สี่ 'TRUE BLUE' ออกวางจำหน่าย โดยในซิงเกิลนี้สามารถขึ้นถึงอันดับหนึ่งออริค่อน ชาร์ทได้ทันทีที่วางขายและยอดขายสัปดาห์แรกอยู่ที่ 450,000 แผ่น 26 ตุลาคม อัลบั้มที่สาม 'MOTHER' ออกวางจำหน่าย ในสัปดาห์แรกยอดขายอยู่ที่ 700,000 แผ่น อยู่ที่อันดับสองออริค่อน อัลบั้มชาร์ท 16-17 ธันวาคม แสดงคอนเสิร์ตสองรอบที่ Nippon Budokan โดยสามารถจำหน่ายบัตรได้หมดภายใน 15 นาทีที่เปิดจำหน่าย 24 ธันวาคม แสดงคอนเสิร์ตที่ Osaka Jo Hall 27 ธันวาคม แสดงคอนเสิร์ตที่ Nippon Budokan อีกหนึ่งรอบ ในครั้งนี้ใช้เวลาจำหน่ายบัตร 20 นาที 31 ธันวาคม รับรางวัลมิวสิกวิดีโอยอดเยี่ยมจากเพลง ROSIER ในงาน Nippon Award Taisho (Japan's record award)
พ.ศ. 2539
20 ตุลาคม ทัวร์คอนเสิร์ต UNENDING STYLE encore TOUR 1996~ to RISE~ แสดงทั้งหมด 28 แห่ง รอบแรกแสดงที่ Green Hall Saganiohno ในโตเกียว และรอบสุดท้ายแสดงวันที่ 19 ธันวาคม ที่อาโอโมริ
พ.ศ. 2541
15 เมษายน ซิงเกิลที่เก้า 'STORM' ออกวางจำหน่าย ทำยอดขายสูงสุดอยู่ที่อันดับหนึ่งออริค่อน ชาร์ท
1 กรกฎาคม ซิงเกิลที่สิบเอ็ด 'I for You' ออกวางจำหน่าย ทำยอดขายสูงสุดอยู่ที่อันดับสองออริค่อน ชาร์ท ซึ่งเพลง I for You นี้เป็นเพลงประกอบละครเรื่อง 神様 もう少しだけ (คามิซะมะ โมสุโคะชิดาเคะ) ของบริษัทฟูจิ เทเลแคสติ้งจำกัด โดยมีนักแสดงนำคือทาเคชิ คาเนชิโร่ และเคียวโกะ ฟูคาดะ
1-5 สิงหาคม แสดงคอนเสิร์ต 'SLAVE GIG'98' โดยจำกัดเฉพาะสมาชิกแฟนคลับของพวกเขาเท่านั้น จัดแสดงทั้งหมด 3 รอบในฮอลล์ขนาดใหญ่ วันที่หนึ่งสิงหาคม แสดงที่ Shibuya Public Hall วันที่ 4 สิงหาคม แสดงที่ Aichi Public Hall และรอบสุดท้ายวันที่ 5 สิงหาคม แสดงที่ The Osaka Public Hall
พ.ศ. 2554: เปิดตัวภาพยนตร์คอนเสิร์ตสามมิติ /คอนเสิร์ตการกุศลช่วยเหลือเหยื่อสึนามิ
16 มีนาคม Luna Sea ออกผลงานใหม่เป็นดีวีดีและบลูเรย์คอนเสิร์ตใหญ่ที่โตเกียว โดมเมื่อวันที่ 24-25 ธันวาคมพร้อมอัลบั้ม "LUNA SEA" ซึ่งเป็นงานคัฟเวอร์จากอัลบั้มชุดแรกเมื่อปี 1991 หลังเหตุการณ์แผ่นดินไหวครั้งใหญ่และคลื่นสึนามิพัดถล่มใจกลางประเทศญี่ปุ่นเมื่อวันที่ 11 มีนาคม Luna Sea ตัดสินใจประกาศปล่อยซิงเกื้ลใหม่ในรอบ 11 ปี ใช้ชื่อว่า "Promise" ซึ่งเป็นเพลงใหม่ที่พวกเขาแสดงในคอนเสิร์ตเมื่อปีที่แล้ว โดยปล่อยให้ดาวโหลดผ่าน Amazon.com เมื่อวันที่ 9 เมษายนซึ่งรายได้ทั้งหมดได้นำไปบริจาคเพื่อช่วยเหลือผู้ประสบภัยจากเหตุการณ์ดังกล่าว ต่อมา Luna Sea เปิดตัว "LUNA SEA 3D in Los Angeles" ภาพยนตร์ 3 มิติเรื่องแรกซึ่งเป็นการแสดงคอนเสิร์ตที่ลอสแอนเจลิสเมื่อวันที่ 4 ธันวาคมที่ผ่านมาโดยมีการบันทึกไว้ด้วยกล้องสามมิติคุณภาพสูง ภาพยนตร์เรื่องนี้เข้าฉายรอบปฐมทัศน์ที่โรงภาพยนตร์ Toho Cinemas Roppongi Hills ในกรุงโตเกียวเมื่อวันที่ 29 พฤษภาคม ซึ่งก่อนการฉาย ทางวงให้สัมภาษณ์กับสื่อในโรงภาพยนตร์ซึ่งมีการถ่ายทอดสดให้ผู้ชมทั่วโลกผ่านเว็บ Ustream.tv ด้วย  Luna Sea จัดคอนเสิร์ตการกุศลที่สนามไซตามะ ซุเปอร์ อรีน่า เมื่อวันที่ 22 ตุลาคมใช้ชื่อคอนเสิร์ต "Luna Sea for Japan: A Promise to the Brave" โดยรายได้ทั้งหมดนำไปบริจาคให้กับสภากาชาดญี่ปุ่นเพื่อช่วยเหลือผู้ประสบภัยเหตุการณ์แผ่นดินไหว
พ.ศ. 2555: ซิงเกิลใหม่ในรอบ 12 ปี /ประกาศทัวร์คอนเสิร์ต 2012-2013
เวลาที่ 21 มีนาคม 2555 ทางวงได้ปล่อยซิงเกิลใหม่อย่างเป็นทางการในรอบ 12 ปี ใช้ชื่อ "The One -crash to create-" ซึ่งมีความยาวกว่า 22 นาที โดยซิงเกิลดังกล่าวติดอันดับ 5 ใน Oricon Chart ของญี่ปุ่นพร้อมยอดขายแตะ 24,000 ก๊อปปี้ในสัปดาห์แรกที่วางจำหน่าย
วันที่ 8 กรกฎาคม เทปการแสดงสดของ Luna Sea ถูกเผยแพร่ทางสถานีโทรทัศน์ WOWOW ของญี่ปุ่น โดยเป็นการเล่นมินิคอนเสิร์ตจำนวน 8 เพลงบนเวทีภายในห้องส่งของสถานีซึ่งไม่มีผู้ชม โดย Luna Sea ได้เล่นเพลงซิงเกิลล่าสุด "The One -crash to create" ครั้งแรกปิดท้ายรายการด้วย
บริการสุขภาพในประเทศอินเดีย
ธนาคารโลกระบุว่าค่าใช้จ่ายส่วนการแพทย์ของประเทศอินเดียคิดเป็น 3.89% ของจีดีพีประเทศ (ปี 2015) จากใน 3.89% เป็นค่าใช้จ่ายทางการแพทย์ของรัฐบาลคิดเป็น 1% ของจีดีพีเท่านั้น ในขณะที่ค่าใช้จ่ายโดยผู้ป่วยเอง (out-of-pocket) คิดเป็นอัตราส่วน 65.05% ของค่าใช้จ่ายทางการแพทย์รวมในปี 2015
บริการสุขภาพของรัฐ
บริการสุขภาพของรัฐนั้นไม่มีค่าใช้จ่ายและให้การสนับสนุนโดยรัฐบาลเพื่อช่วยเหลือผู้ที่อยู่ต่ำกว่าเส้นความยากจน (below the poverty line) ส่วนงานสาธารณสุขอินเดียคิดเป็น 18% ของการบริการผู้ป่วยนอก (Ambulatory care) ทั้งหมด และเป็น 44% ของการบริการผู้ป่วยใน ประชาชนชนชั้นกลางและชนชั้นสูงในอินเดียมีแนวโน้มที่จะใช้บริการสุขภาพสาธารณะของรัฐต่ำกว่าประชาชนที่มีมาตรฐานความเป็นอยู่ที่ต่ำกว่า นอกจากนี้ยังพบว่าสตรีและผู้สูงอายุมีแนวโน้มที่จะใช้บริการสุขภาพสาธารณะมากกว่า ดั้งเดิมแล้วระบบสาธารณสุขของอินเดียพัฒนาขึ้นเพื่อช่วยเหลือและให้บริการทางการแพทย์แก่ปนะชาชนทุกคนโดยไม่สนใจวรรณะหรือสถานะทางสังคมและเศรษฐกิจ อย่างไรก็ตาม การพึ่งพาระหว่างระบบบริการสุขภาพสาธารณะกับของเอกชนมีความแตกต่างกันสูงมากในแต่ละรัฐของประเทศอินเดีย จากการสำรวจพบว่าครัวเรือนกว่า 57% ทั่วประเทศเห็นตรงกันว่าที่เลือกใช้ระบบบริการสุขภาพของเอกชนมากกว่าที่จะของสาธษรณะเพราะคุณภาพการบริการสุขภาพของสาธารณะอินเดียนั้นอยู่ในระดับที่แย่ (poor) สาเหตุหนึ่งเนื่องด้วยการบริการสุขภาพสาธารณะจำนวนมากนั้นให้บริการในพื้นที่ชนบท และบุคลากรทางการแพทย์ที่มีประสบการณ์ต่างก็ไม่เต็มใจหรือไม่อยากที่จะไปประกอบอาชีพในพื้นที่ห่างไกล บุคลากรทางการแพทยฺส่วนใหญ่ในระบบของการดูแลสุขภาพสาธารณะจึงเป็นแพทย์ใช้ทุน (intern) ที่ประสบการณ์ไม่สูงและขาดแรงจูงใจในการทำงานที่ถูกบังคับต้องมาใช้ทุนในส่วนบริการสุขภาพสาธารณะเป็นส่วนหนึ่งของข้อกำหนดในการศึกษาแพทยศาสตร์เท่านั้น จึงส่งผลให้ระบบการดูแลสุขภาพสาธารณะของอินเดียในระดับชาติอยู่ในคุณภาพที่ต่ำ เหตุผลใหญ่อื่น ๆ รวมถึงระยะทางระหว่างโรงพยาบาลรัฐกับพื้นที่อยู่อาศัย, เวลารอพบแพทย์ที่นาน และเวลาในการให้บริการที่ไม่สะดวกหรืออำนวยต่อผู้ป่วย
ลูทวิช บ็อลทซ์มัน
แหล่งข้อมูลอื่น
18441906
ชูกา (แร็ปเปอร์)
ประวัติ
ที่มาของชื่อที่ใช้ในวงการ ชูกา (SUGA ;) มาจากพยางค์แรกของคำว่าชูตติงการ์ด (shooting guard) ซึ่งเป็นตำแหน่งในทีมบาสเกตบอลที่เขาเคยเล่นสมัยเป็นนักเรียน ต่อมาในปี ค.ศ. 2016 เขาได้ใช้นามแฝง เอกัสดี (Agust D) ในมิกซ์เทปของเขา โดยมาจาก การสลับตัวอักษรคำว่า SUGA DT ซึ่งคำว่า DT ย่อมาจากสถานที่เกิดของเขา คือ แดกู ทาวน์ (Daegu Town) หรือเมืองแดกู นั่นเอง
จักรพรรดินีโต้ว (จักรพรรดิฮั่นจาง)
จักรพรรดินีโต้ว (竇皇后; ชื่อตัวไม่ทราบ; สิ้นพระชนม์ ค.ศ. 97) ฐานันดรศักดิ์ จักรพรรดินีจางเต๋อ (章德皇后) เป็นจักรพรรดินีช่วงราชวงศ์ฮั่น เป็นมเหสีของจักรพรรดิฮั่นจาง (漢章帝) มีอิทธิพลมากในรัชกาลของพระสวามี และยิ่งทวีอิทธิพลเมื่อได้ขึ้นเป็นพระพันปีสำเร็จราชการแทนจักรพรรดิฮั่นเหอ (漢和帝) พระโอรสบุญธรรมที่สืบราชย์ต่อจากพระสวามี ส่งผลให้พระญาติพระวงศ์ โดยเฉพาะโต้ว เซี่ยน (窦宪) พี่ชายของพระนาง มีอำนาจมาก จนกระทั่งถูกจักรพรรดิฮั่นเหอล้มล้างโดยการยึดอำนาจใน ค.ศ. 92 พระนางพ้นจากอำนาจ แต่ยังไม่สิ้นความเคารพนับถือจากสาธารณชน
ปฏิบัติการช่างตัดไม้
ปฏิบัติการช่างตัดไม้ (Operation Lumberjack) เป็นปฏิบัติการทางทหารซึ่งดำเนินการในขั้นสุดท้ายของสงครามโลกครั้งที่สองในทวีปยุโรป ดำเนินการโดยกองทัพสหรัฐที่หนึ่งในเดือนมีนาคม ค.ศ. 1945 เพื่อยึดเมืองสำคัญทางยุทธศาสตร์ในเยอรมนี อย่างเช่น โคโลญ และเพื่อให้ฝ่ายสัมพันธมิตรมีที่มั่นที่มั่นคงตามแม่น้ำไรน์
พลเอกแบรดเลย์เริ่มต้นปฏิบัติการดังกล่าวเมื่อวันที่ 1 มีนาคม ทางตอนเหนือ กองทัพที่ 1 ใช้ประโยชน์จากหัวสะพานข้ามแม่น้ำแอร์ฟต์อย่างรวดเร็ว และรุกเข้าสู่ออยสเคียร์เชนในวันที่ 4 มีนาคม และโคโลญในวันที่ 5 มีนาคม เป็นเวลาเดียวกับที่กองทัพที่ 3 กวาดผ่านไอเฟลไปยังแม่น้ำไรน์
รายพระนามพระมหากษัตริย์ราชวงศ์มูฮัมหมัดอาลี
ราชวงศ์มูฮัมหมัดอาลีเป็นราชวงศ์ที่ปกครองประเทศอียิปต์ระหว่างปี ค.ศ. 1805-ค.ศ. 1953
วันวสันตวิษุวัต
วันวสันตวิษุวัต เป็นวันหยุดราชการในประเทศญี่ปุ่นและหนึ่งในช่วงระยะเวลา 7 วันที่เรียกว่า "ฮารุ โนะ ฮิกัง " ตรงกับวันที่ดวงอาทิตย์อยู่ในตำแหน่งตรงได้ฉากกับเส้นศูนย์สูตรของโลกพอดี โดยส่วนใหญ่จะอยู่ระหว่างช่วงวันที่ 20 และ 21 ของเดือนมีนาคมของทุกปี รัฐบาลญี่ปุ่นได้ประกาศให้วันวสันตวิษุวัติเป็นวันหยุดราชการแทนวัน "ชูกิ โคเรไซ (ญี่ปุ่น: 秋季皇霊祭; โรมาจิ: Shūki Koreisai)" ที่มีความเป็นศาสนาเสียมากกว่าเมื่อปี ค.ศ. 1948 และยังคงดำเนินอยู่จนถึงปัจจุบัน
ค่ายมูลวิวัติแห่งชาติ (ค.ศ. 1934)
ค่ายมูลวิวัติแห่งชาติ (Obóz Narodowo Radykalny, ONR) เป็นพรรคการเมืองแนวขวาจัด, ชาตินิยม และต่อต้านคอมมิวนิสต์ในโปแลนด์ ก่อตั้งในวันที่ 14 เมษายน ค.ศ. 1934 โดยพรรคการเมืองนี้มีแนวคิดฟาสซิสต์อิตาลี
การทัพอัลอันฟาล
Autumn Cockrell-Abdullah นักวิจัยกล่าวว่าอันฟาลกลายเป็น "องค์ประกอบสำคัญของเอกลักษณ์ชาวเคิร์ด"
วัดหินแหลม
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 25 เมตร สร้างเมื่อ พ.ศ. 2533 เป็นอาคารคอนกรีตเสริมเหล็กศาลาการเปรียญ กว้าง 17 เมตร ยาว 32 เมตร เป็นอาคารทรงไทย กุฏิสงฆ์ จำนวน 3 หลัง ศาลาอเนกประสงค์ กว้าง 19 เมตร ยาว 20 เมตร เป็นอาคารไม้ ปูชนียวัตถุมี พระประธานประจำอุโบสถ เจดีย์พระบรมสารีริกธาตุ
พระเจ้าบรมวงศ์เธอ พระองค์เจ้าประไพศรีสอาด
พระประวัติ
พระเจ้าบรมวงศ์เธอ พระองค์เจ้าประไพศรีสอาด ประสูติวันศุกร์ที่ 24 พฤษภาคม พ.ศ. 2410 เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง (สกุลเดิม ปาลกะวงศ์) ธิดาหม่อมเจ้านิ่ม ปาลกะวงศ์ มีพระโสทรเชษฐภคินีหนึ่งพระองค์ คือ พระเจ้าบรมวงศ์เธอ พระองค์เจ้าประสานศรีใส
พระเจ้าบรมวงศ์เธอ พระองค์เจ้าประไพศรีสอาด ประชวรเป็นพระโรคพยาธิ แพทย์หลวงประกอบพระโอสถถวายพระอาการหาคลายไม่ มีแต่ทรงกับทรุด สิ้นพระชนม์เมื่อวันที่ 18 พฤษภาคม พ.ศ. 2453 พระชันษา 44 ปี พระราชทานเพลิงพระศพ ณ พระเมรุผ้าขาว วัดเทพศิรินทราวาสราชวรวิหาร วันที่ 10 พฤษภาคม พ.ศ. 2455
กอล์ฟ-ไมค์
2548: อัลบั้มเปิดตัว
อัลบั้มแรกของกอล์ฟไมค์ประสบความสำเร็จมากจนได้รับรางวัล "ศิลปินสุดซี๊ดประจำปี" จาก Seed Awards 2006 ต่อมาเมื่อ 18 มีนาคม 2549 กอล์ฟไมค์ได้จัดคอนเสิร์ตใหญ่ครั้งแรก ใช้ชื่อว่า “Golf-Mike Let’s Bounce Concert” ที่ ธันเดอร์โดม เมืองทองธานี
2549–2550: One By One และซิงเกิลอัลบั้มที่ญี่ปุ่น
กอล์ฟ-ไมค์ มีอัลบั้มเต็มชุดที่ 2 “One By One” กับซิงเกิลแรก “Fight For You” ต่อด้วยเพลงช้าสุดฮิตอย่าง "ไม่ต้องบอกแล้วว่าเธอรักฉัน" และ เซ็ง,sexy girl,ที่ปรึกษา ก่อนจระเบิดความมันส์อย่างยิ่งใหญ่ พร้อมแสง สี เสียงตระการตา และพัฒนาการที่เติบโตของ กอล์ฟ-ไมค์ ที่โชว์ทั้งร้อง เต้น เล่นละคร...บนเวทีคอนเสิร์ตเป็นครั้งแรกโดยใช้ชื่อคอนเสริ์ตใหญ่ว่า“กอล์ฟ-ไมค์ วัน บาย วัน คอนเสิร์ต” (Golf-Mike One By One Concert) ที่จัดโดย จีเอ็มเอ็ม ไลฟ์ ร่วมกับ ทรู มิวสิก และ ยามาฮ่า ณ ธันเดอร์โดม เมืองทองธานี ในวันที่ 19 พฤษภาคม 2550 ในเวลาต่อมากอล์ฟ-ไมค์ ก็ได้ไปออกซิงเกิลอัลบั้มที่ญี่ปุ่น ชื่ออัลบั้ม Golf-mike Nippon Ainiikuyo (นิปปอน ไอนิอิคุโย) เป็นซิงเกิล 4 เพลงก่อน และจะวางแผงที่ญี่ปุ่นวันที่ 27 มิถุนายน
อาโนะ เร็นชิ
อะโนะ ยะซุโกะ ( 1301 – 26 พฤษภาคม 1359) หรือ ชินไทเก็นมนอิง (新待賢門院) พระสนมในจักรพรรดิญี่ปุ่นโดยเป็นพระสนมใน จักรพรรดิโกไดโงะ จักรพรรดิองค์ที่ 96 และเป็นพระราชมารดาใน จักรพรรดิโกะ-มูรากามิ จักรพรรดิองค์ที่ 97 และเป็นพระอัยยิกาใน จักรพรรดิโชเก จักรพรรดิองค์ที่ 98 และ จักรพรรดิโกะ-คะเมะยะมะ จักรพรรดิองค์ที่ 99
วรยศ ศุขสายชล
วัยเด็ก
วรยศ ศุขสายชล เกิดเมื่อวันที่ 31 ธันวาคม พ.ศ. 2488 มีชื่อเดิมว่า จงกล เป็นบุตรคนที่ 7 ของ เขียน ศุขสายชล กับ สระสม ศุขสายชล มีพี่น้อง 7 คน คือ ประสงค์ ไพเราะ ลิขิต อารีย์ พินิจ ชาญ และ ไพลิน ครอบครัวเป็นตระกูลนักดนตรีในย่านคลองบางขุนศรี เขตธนบุรี จังหวัดกรุงเทพมหานคร
การศึกษา
วรยศ ศุขสายชล เริ่มเข้าศึกษาระดับประถมศึกษาที่โรงเรียนวัดบางเสาธง ศึกษาต่อในระดับมัธยมศึกษาที่โรงเรียนวัดปราสาท และสำเร็จการศึกษาในระดับอุดมศึกษา ครุศาสตรบัณฑิต สาขาวิชาดนตรีศึกษา วิทยาลัยครูบ้านสมเด็จเจ้าพระยา
ด้านดนตรี เมื่อออายุประมาณ 12 - 13 ปี เริ่มเรียนฆ้องวงใหญ่กับบิดา ซึ่งเป็นทหารในสังกัดกองดุริยางค์ทหารเรือ และเป็นศิษย์ของจางวางทั่ว พาทยโกศล แห่งสำนักดนตรีพาทยโกศล จากนั้นฝึกหัดเครื่องดนตรีอื่นในวงปี่พาทย์ จนสามารถบรรเลงออกงานกับคณะปี่พาทย์ของครอบครัวได้ ขณะเดียวกันได้ฝึกหัดขลุ่ยและขิมกับบิดา และฝึกหัดขับร้องกับมารดา จนเมื่ออายุ 17 ปี ได้เริ่มฝึกหัดซอด้วงกับบิดาอย่างจริงจัง เพราะมีความชื่นชอบซอด้วงเป็นพิเศษ เมื่อบิดาเห็นว่ามีความสามารถ จึงพาไปฝากเป็นศิษย์กับ จิตร เสนีย์วงศ์ ณ อยุธยา (ครูเครื่องสาย) ต่อมาบิดาได้พาไปฝากเป็นศิษย์ หลวงไพเราะเสียงซอ (อุ่น ดูรยะชีวิน) ข้าราชการในสังกัดกรมพิณพาทย์หลวง และกรมศิลปากร โดยฝึกหัดตั้งแต่ขั้นพื้นฐานจนถึงขั้นสูง และได้ฝึกหัดทั้งซอด้วง ซออู้ และซอสามสาย ครบทั้ง 3 ซอ ภายหลังได้เรียนเพลงชุดของวงเครื่องสายปี่ชวาจาก เทียบ คงลายทอง และได้รับคำแนะนำเกี่ยวกับการประยุกต์ทำนองปี่สำหรับปรับใช้กับซอ อีกทั้งยังได้รับถ่ายทอดทำนองร้องเพลงทยอยเดี่ยวจาก อุษา สุคันธมาลัย อีกด้วย
การถ่ายทอดองค์ความรู้
วรยศ ศุขสายชล ถ่ายทอดการบรรเลงเครื่องสายไทยทั้งในระบบการศึกษาและแบบตามอัธยาศัย โดยเริ่มถ่ายทอดตั้งแต่ พ.ศ. 2526 จนถึงปัจจุบัน มีศิษย์ที่เป็นศิลปินและนักวิชาการดนตรีที่มีชื่อเสียงหลายคน อาทิ "กฤษฎาธาร จันทะโก" "กันต์ อัศวเสนา" "โดม สว่างอารมณ์" "ธีระ ภู่มณี" "นิติธร หิรัญหาญกล้า" "นัฐชา โพธิ์ศรี" "พชร ธารีเพียร" "เลอเกียรติ มหาวินิจฉัยมนตรี" "วันชัย เอื้อจิตรเมศ" "วรพล มาสแสงสว่าง" "วีรศิลป์ ห่วงประเสริฐ" "สรารัตน์ ไชยวงศ์" "สุรพงษ์ บ้านไกรทอง" "สุวรรณี ชูเสน" "อำนาจ บุญอนนท์" ฯลฯ และเคยเข้าถวายเทคนิคการสีซอแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เกา กึมฮวน
เก้า กึมฮอน เป็นเลขาธิการสมาคมประชาชาติแห่งเอเชียตะวันออกเฉียงใต้ (ASEAN) คนปัจจุบัน ก่อนหน้านี้ เขาดำรงตำแหน่งรัฐมนตรีช่วยสำนักนายกรัฐมนตรีสองวาระ (ในปี พ.ศ. 2556–2565) และเลขานุการรัฐมนตรีว่าการกระทรวงต่างประเทศและความร่วมมือระหว่างประเทศสองวาระ (ในปี พ.ศ. 2546–2556)
รถไฟฟ้า ร.ฟ.ท.
ประวัติ
หลังจากจัดตั้งบริษัทได้ไม่นานก็เกิดปัญหาหลายๆ อย่างตามมา ทั้งผู้รับเหมาโครงการก่อสร้าง และบริษัทเจ้าของรถไฟฟ้าที่รับผิดชอบอยู่ในขณะนั้น ไม่ยินยอมลงนามมอบอำนาจให้การรถไฟแห่งประเทศไทย และ บริษัท เดินรถไฟฟ้า ร.ฟ.ท. จำกัด มาดำเนินโครงการต่อไป เพราะเห็นว่าเป็นบริษัทที่จัดตั้งขึ้นมาอย่างฉุกเฉิน และยังไม่มีประสบการณ์พอที่จะสามารถดำเนินการโครงการรถไฟฟ้าได้ด้วยตนเอง การรถไฟแห่งประเทศไทยจึงต้องใช้เวลาอย่างมากในการไกล่เกลี่ยกับผู้รับเหมาโครงการก่อสร้าง จนในที่สุดก็ลงความเห็นที่จะจัดตั้ง บริษัท เดินรถไฟฟ้า ร.ฟ.ท. จำกัด ขึ้น โดยมีบริษัท Deutsche Bahn AG จำกัด จากประเทศเยอรมนี เป็นผู้ดูแล โดยมีทุนจดเพียงทะเบียน 1 ล้านบาท
หลังจากเริ่มดำเนินการมาตั้งแต่วันที่ 23 สิงหาคม พ.ศ. 2553 ในวันที่ 12 กันยายน พ.ศ. 2555 คณะกรรมการนโยบายรัฐวิสาหกิจ ได้เห็นชอบที่จะยก บริษัท รถไฟฟ้า ร.ฟ.ท. จำกัด ออกมาเป็นรัฐวิสาหกิจแห่งใหม่ โดยจัดให้อยู่ในสังกัดกระทรวงคมนาคม โดยมีกระทรวงการคลังถือหุ้น 100% เต็ม ทั้งนี้กระทรวงการคลังมีประสงค์เพื่อที่จะปรับสภาพการเงินภายในบริษัทให้คล่องตัวมากขึ้น และเพื่อให้บริษัทสามารถเข้าแข่งขันในเส้นทางกับเอกชนรายอื่น ๆ ได้
อันนีบาเล การ์รัชชี
ภูมิทัศน์, ภาพชีวิตประจำวันและการวาดเส้น
นอกจากนั้นคารัคชีก็ยังเขียนงานที่เป็นแบบที่เรียกว่างานล้อ (caricature) ด้วย และเป็นที่เชื่อกันว่าเป็นผู้คิดค้นความคิดนี้ และในงานจิตรกรรมภาพชีวิตประจำวันซึ่งเป็นงานที่เด่นในความช่างสังเกตที่มีชีวิตชีวาและการใช้ฝีแปรงที่เป็นอิสระเช่นใน“ร้านแร่เนื้อ” หรือในภาพ “คนกินถั่ว” ผู้เขียนประวัติกล่าวว่าคารัคชีเป็นไม่พิถีพิถันในการแต่งตัวและเป็นคนรักงาน ภาพเหมือนตนเองก็แสดงตัวของตัวเองในท่าต่างๆ
ครึ่งหลับครึ่งตื่น
เพลง "ครึ่งหลับครึ่งตื่น" ประพันธ์เนื้อร้องโดย โป โปษยะนุกูล แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
คนเกมทะลุเกม
คนเกมทะลุเกม เป็นภาพยนตร์แนว วิทยาศาสตร์ แอ็คชั่น และ ระทึกขวัญ ออกฉายในปี พ.ศ. 2552 เขียนและ กำกับโดย Mark Neveldine และ Brian Taylor
เนื้อเรื่องย่อ
แอ็กชั่นทริลเลอร์คอนเซ็ปต์สุดล้ำ GAMER ว่าด้วยเรื่องราวในอนาคตอันใกล้ เมื่อเกมและความบันเทิงหลอมรวมกันเป็นความสยองสายพันธุ์ใหม่ คนกลุ่มหนึ่งสามารถควบคุมคนอีกกลุ่มหนึ่งให้เล่นไปตามเกมในเครือข่ายออนไลน์ ใหญ่ยักษ์ ซึ่งมีกติกาว่าต้องกำจัดทุกคนที่ขวางหน้าเพื่อคว้าแต้ม ตัวการหลักของเกมอื้อฉาวผู้นำเทคโนโลยีควบคุมจิตใจคนมาใช้จนแพร่หลาย คืออภิมหาเศรษฐีลึกลับ เคน แคสเซิล (ไมเคิล ซี.ฮอลล์) นวัตกรรมล่าสุดของเขามาในรูปแบบเกมยิงกระจุยตะลุยเดี่ยวชื่อ “Slayers” มันดึงดูดผู้คนนับล้าน ให้เข้ามาปลดปล่อยจินตนาการดิบเถื่อนออนไลน์ต่อหน้าผู้ชมทั่วโลก ด้วยการเปลี่ยนนักโทษเป็นตัวเดินเกม และต้องสู้จนกว่าจะตาย!
จุดผ่านแดนถาวรช่องสะงำ
เมืองใหม่ช่องสะงำ
เมืองใหม่ช่องสะงำ ประกอบด้วยอาคารส่วนราชการ อาคารพาณิชย์ สถานีขนส่งผู้โดยสาร และสาธารณูปโภคต่าง ๆ อีกทั้งยังได้มีการประกาศจัดตั้งสถานีขนส่งผู้โดยสารเมืองใหม่ช่องสะงำแล้ว ตั้งแต่เดือนตุลาคม พ.ศ. 2553
เทตมอเดิร์น
เทตมอเดิร์น (Tate Modern) เป็นหอศิลป์ในลอนดอน และเป็นที่เก็บรักษาของสะสมศิลปะสมัยใหม่และศิลปะร่วมสมัยแห่งชาติของสหราชอาณาจักร โดยรวบรวมมาจากนานาชาติ เทตมอเดอร์นเป็นหนึ่งในสมาชิกของเครือเทต ที่ซึ่งประกอบด้วย เทตบริเตน, เทตลิเวอร์พูล และ เทตเซนไทฟส์ เทตมอเดิร์นตั้งอยู่บนอดีตโรงไฟฟ้าแบงค์ไซด์ในย่านแบงค์ไซด์ของซัทเทิร์ค
เอเซีย พรีซิชั่น
วันที่ 4 มกราคม 2554 บริษัทได้จดทะเบียนแปรสภาพเป็นบริษัทมหาชนและเปลี่ยนชื่อเป็น บริษัท เอเซีย พรีซิชั่น จำกัด (มหาชน) ปัจจุบัน บริษัทมีบริษัทย่อยจำนวน 3 บริษัท ได้แก่ บริษัท เอทู เทคโนโลยี จำกัด บริษัท พีทู พรีซิชั่น จำกัด และ PT. API PRECISION เป็นการร่วมทุนกับ PT. Patec Presisi Engineering
ความสัมพันธ์ไทย–อินเดีย
การพัฒนาในยุคปัจจุบัน
นายกรัฐมนตรี ประยุทธ์ จันทร์โอชา เคยเดินทางเยี่ยมอินเดียอย่างเป็นทางการเมื่อวันที่ 16-18 มิถุนายน 2016 เข้าพบนายกรัฐมนตรีอินเดีย นเรนทระ โมที โดยมีการเพิ่มพูนข้อตกลงทางการค้า
ชุบชีวิตลาซารัส (คาราวัจโจ)
ชุบชีวิตลาซารัส (ภาษาอังกฤษ: The Raising of Lazarus) เป็นภาพเขียนสีน้ำมันที่เขียนโดยคาราวัจโจจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์เรจิโอนาเล, เมสสินาในประเทศอิตาลี ภาพ “ชุบชีวิตลาซารัส” เขียนเสร็จราวปี ค.ศ. 1609
ในเดือนสิงหาคม ค.ศ. 1608 คาราวัจโจหนีจากมอลตาที่ที่ถูกจำขังโดยไม่ทราบข้อหาไปพำนักอยู่ที่ซิซิลีกับเพื่อนศิลปินมาริโอ มินนิติ (Mario Minniti) จากความช่วยเหลือของมินนิติคาราวัจโจก็ได้รับงานสำคัญหลายชิ้นรวมทั้งภาพนี้สำหรับวัดที่เมสสินา ที่ถูกนำเสนอให้กับพ่อค้าผู้มั่งคั่งจากเจนัว จิโอวานนิ บัตติสตา เดลัซซาริเมื่อวันที่ 10 มิถุนายน ค.ศ. 1609 ค่าจ้างสำหรับงานชิ้นนี้เป็นจำนวนหนึ่งพันสคุดิซึ่งมากกว่าสองเท่าของจำนวนที่คาราวัจโจได้รับก่อนหน้านั้น
ถวัติ ฤทธิเดช
ถวัติ ฤทธิเดช (พ.ศ. 2437 — 5 มกราคม พ.ศ. 2493) เจ้าของนามปากกา นายอาลี กับ นายมูซอร์ เป็นราษฎรสามัญชนที่มีบทบาทอย่างสูงต่อสังคมการเมืองไทยในช่วง พ.ศ. 2466 — 2478 ถึงขั้นที่กล่าวได้ว่าเขาเป็นหนึ่งในกำลังหลักของ "การเมืองพลเมือง" ในเวลานั้น หนึ่งบุคคลร่วมยุคสมัยเดียวกันกับ นรินทร์กลึง
ประวัติ
หนังสือพิมพ์เพื่อกรรมกร มีนักเขียนที่เป็นปัญญาชน เขียนอยู่ด้วย หนึ่งในนั้นคือ ร.ต.ต.วาศ สุนทรจามร ที่ใช้นามปากกาว่าหมอโพล้ง น่าเสียดายที่หนังสือพิมพ์มีอายุได้ 3 ปี ต้องปิดตัวเอง ต่อมาได้ออกหนังสือพิมพ์ชื่อ ปากกาไทย เพื่อเป็นปากเสียงให้ชนชั้นกรรมกรเช่นกัน พร้อมทั้งตั้งสถานทวยราฎร์ขึ้น ถวัติใช้บ้านพักเป็นสำนักงาน แต่สถานทวยราษฎร์ก็เลิกกิจการในที่สุด
แนวคิดและการเคลื่อนไหวทางการเมือง
ถวัติยังคิดว่าประชาชนมีสิทธิในการตรวจสอบพระราชกรณียกิจ โดยฎีกาฉบับที่มีเนื้อหาน่าสนใจอีกฉบับ คือฎีกาที่ถวัติเขียนขึ้นเมื่อวันที่ 8 ตุลาคม พ.ศ. 2474 เพื่อความโปร่งใสงบประมาณแผ่นดิน
สังคมนิยมตลาด
สังคมนิยมตลาดในยุคต้นมีรากฐานมาจากงานเขียนของอดัม สมิธ และทฤษฎีเศรษฐศาสตร์คลาสสิคอื่น ๆ อันประกอบด้วยข้อเสนอเรื่องวิสาหกิจแบบสหกรณ์ที่ดำเนินงานภายใต้เศรษฐกิจตลาดเสรี ข้อเสนอเหล่านี้มีเป้าหมายที่จะกำจัดการขูดรีด โดยอำนวยให้ปัจเจกบุคคลได้รับผลตอบแทนจากแรงงานของตนอย่างเต็มเม็ดเต็มหน่วย ในขณะที่รื้อทิ้งผลกระทบจากการบิดเบือนตลาด ที่เกิดจากการกระจุกตัวของกรรมสิทธิ์และทรัพย์สินที่อยู่ในมือของเจ้าของเอกชนผู้เป็นชนกลุ่มน้อยในสังคม ผู้อุทิศตนต่อหลักการสังคมนิยมตลาดในยุคต้นได้แก่นักเศรษฐศาสตร์สังคมนิยมสายริคาร์เดียน และนักคิดสำนักประโยชน์ร่วมนิยม ในช่วงต้นของศตวรรษที่ 20 ออสการ์ อาร์. แลงจ์ และแอบบา พี. เลิร์นเนอร์ ได้ร่างเค้าโครงโมเดลสังคมนิยมแบบนีโอคลาสสิค ซึ่งกล่าวถึงบทบาทของคณะกรรมการวางแผนส่วนกลางในการกำหนดราคาให้เท่ากับต้นทุนส่วนเพิ่ม เพื่อให้บรรลุประสิทธิภาพพาเรโตในท้ายที่สุด แม้ว่าโมเดลในช่วงต้นเหล่านี้ไม่ได้มีการพึ่งพาตลาดแบบเดิม ๆ แต่ก็ยังนับว่าเป็นสังคมนิยมตลาดเนื่องจากมีการใช้ประโยชน์จากกลไกราคาและด้วยการคำนวณที่เป็นตัวเงิน โมเดลในยุคหลังส่วนใหญ่เป็นข้อเสนอจากนักเศรษฐศาสตร์สำนักนีโอคลาสสิคชาวอเมริกัน ที่กล่าวว่ากรรมสิทธิ์ในปัจจัยการผลิตโดยสาธารณะนั้น สามารถบรรลุได้โดยการเข้าไปถือกรรมสิทธิ์ในสินทรัพย์และเข้าไปมีอำนาจควบคุมการลงทุน
การนำไปใช้ในทางปฏิบัติ
ด้านเศรษฐกิจกลไกตลาดที่มีรูปแบบสังคมนิยมของเวียดนาม นับว่าเป็นสังคมนิยมตลาดในตัวของมันเอง กิจการสหกรณ์มีความแพร่หลายในระดับที่สูงมาก โดยเฉพาะภาคค้าปลีกและการเกษตร ในขณะเดียวกันก็ยังดำรงไว้ซึ่งภาคเศรษฐกิจที่ถือกรรมสิทธิ์โดยรัฐ โดยที่รัฐยังมีอำนาจควบคุมภาคเศรษฐกิจที่มีความสำคัญ กิจการสหกรณ์ในเวียดนามยังได้รับการสนับสนุนในรูปเม็ดเงินจากรัฐ ตลอดจนมีสิทธิที่จะได้รับประโยชน์จากรัฐอีกหลายประการ ในขณะที่บริษัทเอกชนไม่มี
ไชนา
โจน มารี ลอว์เลอร์ (Joan Marie Laurer; 27 ธันวาคม ค.ศ. 1969 - 20 เมษายน ค.ศ. 2016) อดีตนักมวยปล้ำอาชีพและนักแสดงชาวอเมริกัน อดีตสังกัดเวิลด์เรสต์ลิงเฟดดิเรชั่น(WWF)ในชื่อ ไชนา (Chyna) เป็นอดีตแชมป์หญิง WWE อดีตสมาชิกกลุ่มดี-เจเนอเรชันเอ็กซ์ และอดีตบอดี้การ์ดให้ทริปเปิลเอช สมัยอยู่กลุ่มดี-เอ็กซ์ นอกจากนี้ยังเป็นผู้หญิงคนแรกที่เข้าร่วมรอยัลรัมเบิล และเป็นผู้หญิงคนแรกคนเดียวที่ได้แชมป์อินเตอร์คอนติเนนทัล ในปี 2019 ได้เข้าสู่ WWE Hall of Fame ในฐานะกลุ่ม DX
โรงเรียนวิทยาศาสตร์จุฬาภรณราชวิทยาลัย เชียงราย
งานประเพณี
จัดขึ้นในช่วงสัปดาห์ที่ 3 ของเดือนมกราคมของทุกปี โดยความร่วมมือของนักเรียนเก่าแต่ละรุ่น เริ่มจัดขึ้นปีแรกในปี 2551 ณ อาคารหอประชุมโรงเรียนจุฬาภรณราชวิทยาลัย เชียงราย มีนักเรียนเก่าที่สำเร็จการศึกษาและกำลังศึกษาต่อ จากหน่วยงานของรัฐ เอกชน และมหาวิทยาลัยต่างๆ เข้าร่วมงานกว่า 500 คน และในปี พ.ศ. 2552 จัดขึ้น ณ โรงแรมแสนภู อำเภอเมืองเชียงราย จังหวัดเชียงราย
สมาคม
สมาคมนักเรียนเก่าโรงเรียนจุฬาภรณราชวิทยาลัย เชียงราย ได้รับการประกาศจัดตั้งใน 4 ปีต่อมา หมายเลขสมาคม 13/2550 เมื่อวันที่ 18 ธันวาคม พ.ศ. 2550 เพื่อสนับสนุนกิจกรรมต่างๆระหว่างนักเรียนเก่าแต่ละรุ่น
ลลิษา
พฤติการณ์เชิงพาณิชย์
ภายในสี่วัน ลลิษา มียอดสั่งซื้อล่วงหน้าก่อนออกจำหน่ายกว่า 700,000 ชุด กลายเป็นซิงเกิลอัลบั้มที่ขายดีที่สุดของศิลปินหญิงเดี่ยวจากเกาหลีใต้ ทำลายสถิติ อาร์ ที่วางจำหน่ายในเดือนมีนาคม เมื่อวันที่ 10 กันยายน อัลบั้มนี้มียอดสั่งซื้อล่วงหน้ากว่า 800,000 ชุด จากข้อมูลของฮันทอชาร์ตในเกาหลีใต้ อัลบั้มขายได้ถึง 330,129 ชุดในวันแรก และ 736,221 ชุดในสัปดาห์แรก กลายเป็นอัลบั้มที่ขายดีที่สุดในสัปดาห์แรกของศิลปินหญิงจากเกาหลีใต้ ทำลายสถิติเดิม ดิอัลบั้ม ของแบล็กพิงก์ที่ขายได้ 689,066 ชุดในสัปดาห์แรก รวมทั้งเป็นศิลปินหญิงเดี่ยวที่มียอดขายถึง 500,000 ชุดได้เร็วที่สุด อัลบั้มเปิดตัวที่อันดับหนึ่งบนแกออนอัลบั้มชาร์ต ขณะที่ฉบับคิตเปิดตัวที่อันดับสี่ ในเดือนพฤศจิกายน ลลิษา ได้รับการรับรองระดับทองคำขาวสองครั้งจากสมาคมลิขสิทธิ์เพลงเกาหลี (KMCA)
นิพพาน
นิพพาน (निब्बान nibbāna นิพฺพาน; निर्वाण nirvāṇa นิรฺวาณ) หมายถึง ความดับสนิทแห่งกิเลสและกองทุกข์ เป็นสภาพโลกุตระอันเป็นจุดมุ่งหมายสูงสุดในศาสนาพุทธ
ศัพทมูล
คำว่า นิพพาน หรือ นิรวาณ ในภาษาสันสกฤต มาจาก 2 บทคือ นิสฺ- निस्- (ไม่มี; คำอุปสรรค)+วาณ वाण (เครื่องร้อยรัด) ประกอบกัน จึงแปลว่าไม่มีเครื่องร้อยรัด อีกนัยหนึ่งว่ามาจาก นิสฺ- (ออก)+วา (พัดแล้ว) จึงแปลว่าพัดออกแล้ว หมายถึงความดับ
ในพระไตรปิฎก
พระพุทธเจ้าไม่เคยทรงอธิบายว่า พระอรหันต์ผู้บรรลุนิพพานเมื่อดับขันธ์แล้วจะอยู่ในสภาพเช่นใด การอธิบายทำได้ในลักษณะเพียงว่า นิพพานคือการดับทุกข์ สิ้นตัณหา เหมือนไฟที่ดับจนสิ้นเชื้อไม่สามารถที่จะลุกลามขึ้นมาได้อีก สำหรับพระอรหันต์ที่ปรินิพพานแล้วนั้น พระพุทธองค์ไม่ตรัสยืนยันถึงความมีอยู่หรือความดับสูญ พระองค์ตรัสแต่เพียงว่า เมื่อพระองค์ปรินิพพานแล้ว ทั้งเทวดาและมนุษย์จะไม่สามารถเห็นพระองค์อีกต่อไป "ดูกร ภิกษุทั้งหลาย กายของตถาคต มีตัณหาอันนำไปสู่ภพขาดแล้ว ยังดำรงอยู่ เทวดาและมนุษย์ทั้งหลายจักเห็นตถาคตชั่วเวลาที่กายของตถาคตยังดำรงอยู่ เมื่อกายแตกสิ้นชีพแล้ว เทวดาและมนุษย์ทั้งหลายจักไม่เห็นตถาคต" ( ที.สี.14/90 )
ผู้ชายหลายมิติ
เนื้อเรื่องเริ่มต้นในสมัยช่วงแรกในชีวิตของแนชที่มหาวิทยาลัยพรินซ์ตัน เขาได้พัฒนาแนวคิดที่จะปฏิวัติวงการคณิตศาสตร์โลก ในต้นเรื่อง แนชยังได้เกิดอาการจิตเภทหวาดระแวง ขณะที่ตัวแนชก็ทำให้เกิดภาระกับภรรยาและเพื่อน ๆ ของพวกเขา
ภาพยนตร์เปิดตัวในสหรัฐอเมริกาเมื่อวันที่ 21 ธันวาคม ค.ศ. 2001 โดยได้รับเสียงตอบรับในด้านคำวิจารณ์ที่ดี ทำรายได้ 300 ล้านดอลลาร์สหรัฐ ทั่วโลก และยังได้รับรางวัลออสการ์ 4 สาขาจากเวทีรางวัลออสการ์ รวมถึงในสาขาภาพยนตร์ยอดเยี่ยม ผู้กำกับยอดเยี่ยม บทดัดแปลงยอดเยี่ยม และนักแสดงสมทบหญิงยอดเยี่ยม
หอดูดาวสทราซบูร์
ปัจจุบันหอดูดาวแห่งนี้เป็นที่ตั้งของศูนย์ข้อมูลดาราศาสตร์สทราซบูร์ซึ่งเป็นฐานข้อมูลที่รวบรวมและเผยแพร่ข้อมูลทางดาราศาสตร์ รวมถึง SIMBAD (ฐานข้อมูลวัตถุท้องฟ้า), VizieR (สารบัญแฟ้มทางดาราศาสตร์) และ Aladin Sky Atlas (แผนที่ดาวเชิงโต้ตอบ) หอดูดาวแห่งนี้ล้อมรอบด้วยสวนพฤกษศาสตร์มหาวิทยาลัยสทราซบูร์
จังหวัดอัลไบ
ทางราง
อัลไบอยู่บนทางรถไฟสายหลักของการรถไฟแห่งชาติฟิลิปปินส์ (PNR) และมีรถไฟชานเมืองไปยังนครนากาในจังหวัดคามารีเนสซูร์ ในอดีตเคยมีรถไฟจากมะนิลา ชื่อว่า มาโยนลิมิเต็ด แต่ถูกยกเลิกในเดือนพฤศจิกายน ค.ศ. 2012
มหาวิทยาลัยนอร์ทัมเบรีย
ประวัติ
มหาวิทยาลัยนอร์ทัมเบรีย ก่อตั้งเมื่อ พ.ศ. 2512 ในฐานะวิทยาลัยเทคนิคนิวคาสเซิล การก่อตั้งวิทยาลัยเทคนิคใช้การรวมวิทยาลัยเทคโนโลยีรัทเทอร์ฟอร์ด ซึ่งก่อตั้งในปี พ.ศ. 2423 กับวิทยาลัยการออกแบบ และวิทยาลัยการพาณิชย์เข้าด้วยกัน ต่อมาในปี พ.ศ. 2535 ได้มีพระราชบัญญัติการอุดมศึกษาและการศึกษาชั้นสูง (Higher and Further Education Act 1992) มาตรา 63 ทำใหวิทยาลัยเทคนิคและวิทยาลัยเทคโนโลยีชั้นสูงหลายแห่งต้องแปรสภาพเป็นมหาวิทยาลัย โดยวิทยาลัยเทคนิคนิวคาสเซิลแปรสภาพเป็นมหาวิทยาลัยนอร์ทัมเบรีย ณ นิวคาสเซิล อนึ่งชือนอร์ทัมเบรียมาจากชื่อของภูมิภาคที่ตั้ง (ราชอาณาจักรนอร์ทัมเบรีย) แทนที่จะใช้ชื่อมหาวิทยาลัยนิวคาสเซิลซึ่งเป็นสถาบันอุดมศึกษาที่มีมาก่อนหน้า
CYP3A4
สารเหนี่ยวนำ
ซับสเตรตที่กระตุ้นการทำงานของ CYP3A4 ในสิ่งมีชีวิตชนิดต่างๆ นั้นมีความหลากหลายแตกต่างกันไปในแต่ละสายพันธุ์ โดยลิแกนด์บางชนิดที่กระตุ้น PXR ของมนุษย์นั้นจะส่งผลให้มีการถอดรหัสของ CYP3A4 เพิ่มมากขึ้น แต่อาจไม่มีผลต่อกระบวนการดังกล่าวในสัตว์ชนิดอื่น ตัวอย่างเช่น  PXR ของหนูจะไม่ถูกกระตุ้นด้วยไรแฟมพิซิน ในทำนองเดียวกัน PXR ของมนุษย์จะไม่ถูกเหนี่ยวนำโดย pregnenalone 16α-carbonitrile เหมือนที่พบในหนู เพื่อให้การศึกษาการเหนี่ยวนำการทำงานของเอนไซม์โดยลิแกนด์ในห้องปฏิบัติการเป็นไปได้โดยง่าย จะมีการนำยีนของหนูมาทำการตกแต่งด้วยยีนทรานส์เพื่อให้ผลิต null/human CYP3A4 และ PXR อย่างไรก็ตาม ถึงแม้ว่าการดำเนินการดังกล่าวจะประสบผลสำเร็จในการเหนี่ยวนำให้มีการแสดงออกของเอนไซม์ humanized hCYP3A4 ในทางเดินของหนูได้สำเร็จ แต่ก็พบว่าระดับของ hCYP3A4 ในเนื้อเยื่อตับของหนูทดลองนั้นอยู่ในระดับที่ค่อนข้างต่ำ ซึ่งคาดว่าเป็นผลมาจากการควบคุมระดับ CYP3A4 โดยการส่งต่อสัญญาณระดับเซลล์ (signal transduction) ของโกรทฮอร์โมน นอกจากจะมีการใช้การศึกษารูปแบบดังกล่าวในมนุษย์ (in vivo) แล้ว  ยังมีการใช้หนู CYP3A4 ที่ได้รับการตัดแต่งพันธุกรรมให้ผลิต humanized (hCYP3A4) เพื่อศึกษาถึงระดับการทำงานที่แตกต่างกันของ CYP3A4 ในเพศชายและหญิงอีกด้วย
การสังหารหมู่ที่หนานจิง
เหตุการณ์นี้ยังเป็นประเด็นพิพาททางการเมือง เพราะนักลัทธิแก้ประวัติศาสตร์ (historical revisionist) และนักชาตินิยมญี่ปุ่นบางคนแย้งหลายแง่มุมของเหตุการณ์ดังกล่าว โดยอ้างว่า การสังหารหมู่มีการบรรยายเกินจริงหรือแต่งขึ้นทั้งหมดเพื่อจุดประสงค์ด้านโฆษณาชวนเชื่อ ผลของความพยายามของนักชาตินิยมที่จะปฏิเสธหรืออ้างความชอบธรรมในอาชญากรรมสงคราม ทำให้เกิดข้อโต้เถียงเกี่ยวกับการสังหารหมู่ยังเป็นอุปสรรคในความสัมพันธ์จีน-ญี่ปุ่น ตลอดจนความสัมพันธ์ระหว่างญี่ปุ่นกับชาติอื่นในเอเชีย-แปซิฟิก เช่น เกาหลีใต้และฟิลิปปินส์
การประเมินยอดผู้เสียชีวิตในการสังหารหมู่อย่างแม่นยำนั้นทำไม่ได้ เพราะบันทึกทหารญี่ปุ่นเกี่ยวกับการสังหารจำนวนมากถูกทำลายหรือเก็บไว้เป็นความลับโดยเจตนาไม่นานหลังการยอมจำนนของญี่ปุ่นในปี 1945 ศาลทหารพิเศษระหว่างประเทศภาคพื้นตะวันออกไกลประเมินว่ามีผู้เสียชีวิตในเหตุการณ์กว่า 200,000 คน ทางการจีนประเมินว่ามีผู้เสียชีวิตราว 300,000 โดยอิงการประเมินของศาลชำนัญพิเศษอาชญากรรมสงครามนานกิง การประเมินจากนักประวัติศาสตร์ญี่ปุ่นมีหลากหลายตั้งแต่ 40,000 ถึง 200,000 คน นักลัทธิแก้ประวัติศาสตร์บางคนปฏิเสธว่าไม่มีการสังหารหมู่เป็นระบบกว้างขวางเกิดขึ้นเลย โดยอ้างว่าการเสียชีวิตทั้งหมดมีคำธิบายทางทหาร เป็นอุบัติเหตุ หรือเป็นเหตุการณ์ความทารุณที่ไม่ได้รับอนุญาตที่ไม่เกี่ยวข้องกัน
การบุกนานกิงของญี่ปุ่น
ทัพที่สามภายใต้การนำของพลโทยานากาวะ ไฮซูเกะ เดินห่างจากทัพของพลเอกมัตสึอิลงไปทางใต้และหักเลี้ยวเข้าหานานกิงจากทางตะวันตกเฉียงเหนือ
การทารุณกรรม
ทหารญี่ปุ่นทำการทารุณกับชาวนานกิงเกินกว่าที่มนุษย์จะเข้าใจได้เช่น ฝังทั้งเป็น โดยจะขุดหลุม และฝังเชลยให้โผล่ขึ้นมาแค่เพียงหน้าอกหรือแค่คอ เพื่อจะได้รับทุกข์ทรมานต่างอีกหลายอย่าง เช่น ฉีกเป็นชิ้น ๆ ทหารญี่ปุ่นคว้านตับไตไส้พุง ตัดหัวหรือสับเหยื่อเป็นชิ้น ๆ แล้วโยนให้สุนัขกิน ตอกเชลยไว้กับแผ่นไม้แล้วให้รถถังแล่นทับ ใช้เป็นที่ซ้อมเสียบดาบปลายปืน ควักลูกตา หั่นจมูกและใบหูก่อนเผาทั้งเป็น
การข่มขืนกระทำชำเรา
หญิงชาวจีนถูกข่มขืนกระทำชำเราเป็นจำนวนไม่ต่ำกว่า 20,000 คน ไม่ว่าจะเป็นหญิงสาว คนท้อง หรือคนแก่ ทหารญี่ปุ่นข่มขืนกระทำชำเราชนิดไม่เลือกหน้า ไล่ตั้งแต่ชาวนา เด็กนักเรียน ครู พนักงานระดับบริหาร คนงาน อาจารย์มหาวิทยาลัย หรือแม้กระทั่งแม่ชี ต่างก็เลี่ยงไม่พ้นการถูกข่มขืนกระทำชำเราทั้งสิ้น โดยผู้หญิงคนหนึ่งจะตกไปอยู่ในมือของทหารประมาณ 15 ถึง 20 คน บางคนในจำนวนนี้ถูกเรียงคิวจนถึงแก่ความตาย แต่กฎของกองทัพที่ว่าห้ามข่มขืนกระทำชำเราผู้หญิงของฝ่ายตรงกันข้ามนั้น ทำให้ทหารสังหารเหยื่อเสียเมื่อเสร็จธุระ
มื้อสุดเศร้าของเจ้าหญิงเงือก
มื้อสุดเศร้าของเจ้าหญิงเงือก เป็นซีรีส์มังงะญี่ปุ่น แต่งเรื่องโดยฮิโรชิ โนดะ และวาดภาพโดยทากาฮิโระ วากามัตสึ เผยแพร่ในเว็บไซต์ยามารากะสปิริตส์ของสำนักพิมพ์โชงากูกังตั้งแต่เดือนมกราคม พ.ศ. 2560 ถึงเมษายน พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 7 เล่ม ซีรีส์มังงะมีลิขสิทธิ์ในประเทศไทยโดยสำนักพิมพ์เดกซ์เพรส
ไป่หวู่หนาน
ตามหาวอร์ลอร์ดพันทัพ
ปลาวาฬโหดเห็นท่าไม่ดีจึงอาศัยอิทธิพลของตระกูลขู่ว่าหากต้าไห่สอดมือจะฆ่าล้างเผ่าพันธ์ชนเผ่าอินฟินิตี้ให้หมดสิ้น หวู่หนานไม่อยากสร้างภาระให้ต้าไห่จึงท้าประลองกับวอร์ลอร์ดปลาวาฬโหดเพียงลำพัง
ไป่โฉ่วผู้ไร้เทียมทาน
ทางด้านต้าไห่หลังจากประลองไปนับพันกระบวนท่าก็เริ่มตกเป็นรอง ทันใดนั้นตรีเนตรก็ขัดจังหวะการประลองด้วยการข่มขู่ไป่โฉ่วให้ละเว้นชีวิตประชาชนในเผ่าตรีเนตรแลกกับชีวิตของเซียะเฟย คู่ขาของไป่โฉ่วและบุตรในครรภ์ที่โดนตรีเนตรลักพาตัวมา ไป่โฉ่วรับข้อเสนอนั้นตรีเนตรจึงท้าประลองเพื่อลบล้างความอัปยศที่ตนใช้วิธีการต่ำช้าเช่นการใช้ตัวประกัน ตรีเนตรประลองกับไป่โฉ่วด้วยกระบวนท่าเทพนักรบแห่งตรีเนตรที่คิดค้นขึ้นด้วยหลักการเดียวกับจ้าวนักรบนรกภูมิยอดวิชาของนรกผู้ไร้เทียมทานเมื่อห้าพันปีก่อน รุกไล่ไป่โฉ่วจนจนมุมด้วยพลังเพียง 17 ชั้นบรรยากาศ แต่ไป่โฉ่วกับเปล่งพลังถึง 25 ชั้นบรรยากาศและเล่นงานตรีเนตรจนพ่ายแพ้ในกระบวนท่าเดียวเท่านั้น ตรีเนตรผู้กำลังจะสูญสลายไปได้ต่อรองกับไป่โฉ่วให้ตนได้ถ่ายทอดวิชาของตนให้แบล๊คจากัวร์เพื่อมาประลองกับไป่โฉ่วในวันหน้า  ไปโฉ่วมีข้อแม้ว่าต้องมอบตัวหวู่หนานให้ตน หวู่หนานที่ซุ่มอยู่จึงแสดงตัวออกมาเพื่อทำให้ความต้องการของตรีเนตรเป็นจริง ไป่โฉ่วจึงอนุญาตให้ตรีเนตรถ่ายทอดวิชาให้แก่แบล๊คจากัวร์จากนั้นร่างของตรีเนตรก็สูญสลายไป เมื่อตรีเนตรตายแล้วไป่โฉ่วก็เตรียมเล่นงานหวู่หนานแต่ดาบใหญ่ก็เข้ามาขวาง หวู่หนานตัดสินใจท้าทายไปโฉ่วว่าไปโฉ่วไม่มีอำนาจพอที่จะกำหนดความเป็นความตายของตน จึงร้องตะโกนให้วอร์ลอร์ดจลาจลออกมาสังหารตนเสีย จลาจลที่ซุ่มดูอยู่ยังคงแค้นหวู่หนานที่แย่งชิงตัวเนตรสมุทรไปเมื่อครู่จึงปรากฏตัวออกมาและใช้กระบวนท่าหัตถ์พระเจ้ากับหวู่หนานจนอยู่ในขั้นตรีทูต ไป่โฉ่วต้องการแสดงให้หวู่หนานเห็นว่าด้วยพลังของเขาสามารถบงการทุกชีวิตได้และหวู่หนานต้องตายด้วยมือของเขาเท่านั้นจึงใช้เคล็ดวิชาที่หกในหกพิฆาตตระกูลไป่คือ "เคล็ดอสูรคืนชีพ" แก้วิชาหัตถ์พระเจ้าที่เล่นง่านหวู่หนานเมื่อครู่และใช้พลังฟื้นฟูสภาพเซลล์รักษาหวู่หนาน เมื่อหวู่หนานฟื้นตัวไป่โฉ่วก็เตรียมสังหารแต่ต้าไห่กลับเข้ามาขวาง ซัดหวู่หนานจนหายไปในท้องทะเลและประลองกับไป่โฉ่วต่ออีกครั้ง ต้าไห่ผู้บาดเจ็บไม่อาจรับมือไป่โฉ่วได้จนดาบใหญ่ต้องยื่นมือเข้าช่วยเหลือเพราะไม่อยากให้ไป่โฉ่วชิงสังหารศัตรูคู่อาฆาตผู้นี้ตัดหน้าตน แต่สุดท้ายก็พ่ายแพ้ให้อย่างแก่ไปโฉ่วอย่างน่าอนาถ ไป่โฉ่วไว้ชีวิตดาบใหญ่และต้าไห่  แต่รู้สึกผิดหวังที่ผู้สืบทอดเพลงดาบมารแห่งยุคและดาบโลกาของพี่ชายของตนผู้นี้ช่างอ่อนหัดยิ่งนัก
143 เอเดรีย
143 Adria เป็นดาวเคราะห์น้อยในแถบดาวเคราะห์น้อย
อ้างอิง
Lista de asteroidi
พระปัจเจกพุทธเจ้า
คุณลักษณะพิเศษที่สำคัญประการหนึ่งของพระปัจเจกพุทธเจ้าคือ การดำเนินชีวิตอยู่อย่างโดดเดี่ยว หรือการดำเนินชีวิตอยู่เพียงลำพัง (เอกะ) ในวรรณคดีพระพุทธศาสนา เปรียบเทียบ การดำเนินชีวิตอยู่อย่างโดดเดี่ยวของพระปัจเจกพุทธเจ้า เหมือนกับนอแรด (ขคฺควิสาณกปฺโป) ซึ่งแรดของอินเดียมีเพียงนอเดียว ส่วนแรดในประเทศอื่นมี 2 นอก็มี  แต่กระนั้นก็ตาม พระปัจเจกพุทธเจ้าก็ต้องมาประชุมพร้อมกันเพื่อทำกิจกรรมร่วมกัน คือในวันที่พระปัจเจกพุทธเจ้าองค์ใหม่อุบัติขึ้นและในวันอุโบสถ
พหุนาม
x
ริชาร์ด ลินเคลเตอร์
ริชาร์ด สจ๊วต ลินเคลเตอร์ (Richard Stuart Linklater; 30 กรกฎาคม ค.ศ. 1960) เป็นผู้กำกับภาพยนตร์และนักเขียนบทชาวอเมริกัน เป็นที่รู้จักในภาพยนตร์แนวคัมมิงออฟเอจ (coming of age) แบบตลก เรื่อง Dazed and Confused (1993) ภาพยนตร์โรแมนติกดรามาไตรภาคเรื่อง Before Sunrise (1995),  Before Sunset (2004) และ Before Midnight (2013) และภาพยนตร์แอนิเมชันเทคนิคโรโตสโคป เรื่อง Waking Life (2001) ภาพยนตร์ดนตรีแนวตลกเรื่อง  School of Rock (2003), ภาพยนตร์แอนิเมชันเทคนิคโรโตสโคป เรื่อง  A Scanner Darkly (2006) และภาพยนตร์คัมมิงออฟเอจ แนวดรามาเรื่อง  Boyhood (2014) ที่ได้รับรางวัลลูกโลกทองคำสาขาผู้กำกับภาพยนตร์ยอดเยี่ยม และภาพยนตร์ยอดเยี่ยม ในปี ค.ศ. 2014
ฤดูพายุไต้ฝุ่นแปซิฟิก พ.ศ. 2563
พายุโซนร้อนซินลากู
ซินลากูทำให้เกิดฝนตกอย่างหนักทั่วทั้งภาคกลางและภาคเหนือของประเทศเวียดนาม ทำให้เกิดอุทกภัยขึ้น โดยมีผู้เสียชีวิตจำนวน 2 คน จากเหตุการณ์ทำนบถล่มและน้ำป่าไหลหลาก และยังทำให้บ้านเรือนนับหลายพันหลังคาเรือนประสบอุทกภัย พืชผลทางการเกษตรได้รับความเสียหายอย่างกว้างขวาง ขณะที่เศษเหลือของซินลากูได้พัดลงสู่มหาสมุทรอินเดียและทวีกำลังแรงขึ้นเป็นหย่อมความกดอากาศกำลังแรงในช่วงวันที่ 5–8 สิงหาคม โดยก่อนหน้านั้นได้พัดผ่านประเทศไทยและสร้างความเสียหายขึ้นจำนวนมาก ซึ่งเหตุการณ์อุทกภัยในประเทศไทยจากอิทธิพลของซินลากูทำให้มีผู้เสียชีวิต 4 คน และส่วนที่เหลือของพายุยังทำให้เกิดฝนตกหนักในบางพื้นที่ของประเทศอินเดียด้วย
พายุโซนร้อนกำลังแรงฮีโกส
วันที่ 16 สิงหาคม พายุดีเปรสชันเขตร้อนก่อตัวขึ้นจากร่องมรสุม โดย PAGASA ให้ชื่อกับระบบว่า เฮเลน (Helen) โดยมีการออกคำเตือนลมฟ้าอากาศรุนแรง แต่ต่อมาได้ยกเลิกไปเนื่องจากตัวพายุเคลื่อนตัวออกจากพื้นที่ไป วันถัดมา พายุดีเปรสชันเขตร้อนได้ทวีกำลังแรงขึ้นเป็นพายุโซนร้อน และได้รับชื่อจากกรมอุตุนิยมวิทยาญี่ปุ่นว่า ฮีโกส (Higos) ซึ่งเสนอชื่อโดย ประเทศสหรัฐอเมริกา หมายถึง  ผลมะเดื่อ และในช่วงเย็นวันเดียวกันนั้นก็มีการปรับให้ระบบเป็นพายุโซนร้อนกำลังแรง ซึ่งหอสังเกตการณ์ฮ่องกงและสำนักธรณีฟิสิกส์และอุตุนิยมวิทยามาเก๊า ได้ปรับให้พายุฮีโกสเป็นพายุเกือบไต้ฝุ่น (marginal typhoon) ก่อนที่ระบบจะพัดขึ้นฝั่ง โดยมีความเร็วลมระดับพายุไต้ฝุ่นในเกาะมาเก๊านั้นเป็นตัวชี้ถึงความรุนแรงดังกล่าว พายุฮีโกสพัดขึ้นฝั่งที่นครจูไห่ มณฑลกวางตุ้ง ด้วยกำลังสูงสุดในวันที่ 19 สิงหาคม เวลาประมาณ 06:00 น. ตามเวลาท้องถิ่นประเทศจีน (CST)
ในการเตรียมรับมือพายุฮีโกส หอสังเกตการณ์ฮ่องกงใช้สัญญาณเตือนพายุหมุนเขตร้อนหมายเลข 9 ในเขตฮ่องกง เพื่อเตือนถึงความเป็นไปได้ที่จะมีแรงลมระดับพายุไต้ฝุ่น โดยลมทั่วไปนั้นมีตั้งแต่ระดับพายุเกล (gale) จนถึงระดับพายุ (storm) ในบริเวณทางใต้ของฮ่องกงจากอิทธิพลของการหมุนเวียนลมขนาดเล็กของพายุฮีโกส ขณะที่สำนักธรณีฟิสิกส์และอุตุนิยมวิทยามาเก๊าใช้สัญญาณเตือนหมายเลข 10 ซึ่งเป็นสัญญาณเตือนภัยระดับสูงที่สุดในเวลา 05:00 น. ตามเวลาท้องถิ่น โดยมีความเร็วลมเฉลี่ยรายชั่วโมงอยู่ที่ 128 กม./ชม. ทางตอนใต้สุดของสะพานอามิซาด ส่วนความเร็วลมกระโชกแรงที่สุดวัดได้ที่สะพานมาเก๊า-ไทปา วัดได้ 216 กม./ชม. มีการอพยพประชากรกว่า 65,000 คน และมีการปิดสถานศึกษาทั่วทั้งบริเวณ แม้ว่าพื้นที่ที่มีประชากรหนาแน่นของประเทศจีนจะถูกโจมตีโดยตรงจากพายุฮีโกส แต่ความเสียหายส่วนใหญ่นั้นมีเพียงระดับต้นไม้โค่นและไฟฟ้าดับเท่านั้น และยังมีนักออกแคมป์สองรายที่ไม่รู้ว่าพายุกำลังพัดเข้าใกล้ จนต้องรับความเชื่อเหลือออกจากเกาะถาบหมู่น หลังจากเดินทางไปในวันที่ 14 สิงหาคม
พายุไต้ฝุ่นไห่เฉิน
การทวีกำลังแรงขึ้นในวันที่ 3 กันยายนนั้นมีนัยสำคัญ กล่าวคือ พายุไต้ฝุ่นไห่เฉินที่มีตาพายุขนาดเล็กในช่วงเช้าของวันนั้น กลับเข้าสู่วัฏจักรการแทนที่กำแพงตา เป็นผลให้กำแพงตานั้นเกิดความไม่เสถียร ซึ่งจะช่วยให้กำแพงตามีความแข็งแรงและมั่นคงมากขึ้น และช่วยให้พายุไห่เฉินทวีกำลังแรงขึ้นอย่างรวดเร็วไปต่อเนื่องตลอดทั้งวันด้วย
วันที่ 5 กันยายน ละติจูดของพายุไห่เฉินเพิ่มขึ้น ความจุตวามร้อนของมหาสมุทรในพื้นที่นั้นลดลง ซึ่งทำให้แกนของระบบพายุถูกรบกวน และทำให้ภาพถ่ายดาวเทียมของตาพายุนั้นดูยุ่งเหยิง ซึ่งแสดงให้เห็นว่าตัวพายุนั้นกำลังอ่อนกำลังลง และมีความรุนแรงต่ำกว่าระดับพายุซูเปอร์ไต้ฝุ่น
ระบบพายุตอนนี้มีการเคลื่อนตัวไปทางเหนือเข้าหาหมู่เกาะญี่ปุ่นอย่างต่อเนื่อง พร้อมทั้งอ่อนกำลังลงเป็นพายุไต้ฝุ่นระดับ 3 และหลังจากผ่านใกล้หมู่เกาะรีวกีวไปได้ไม่นานนัก พายุก็อ่อนกำลังลงเป็นพายุไต้ฝุ่นระดับ 2 โดยทางการญี่ปุ่นโต้ตอบโดยการสั่งอพยพประชาชนกว่าล้านคนทางภาคตะวันตกของประเทศ พายุไห่เฉินพัดขึ้นฝั่งที่นครอุลซัน ประเทศเกาหลีใต้ ในวันที่ 7 กันยายน เวลาประมาณ 09:00 น. ตามเวลาท้องถิ่นเกาหลี ด้วยความเร็วลมเฉลี่ยใน 10 นาทีที่ 140 กม./ชม. และความกดอากาศที่ศูนย์กลาง 955 hPa
พายุโซนร้อนโนอึล
วันที่ 15 กันยายน ศูนย์เตือนไต้ฝุ่นร่วมได้ออกการแจ้งเตือนการก่อตัวของพายุหมุนเขตร้อนกับระบบที่พัดอยู่ในทะเลฟิลิปปิน ต่อมากรมอุตุนิยมวิทยาญี่ปุ่นได้ปรับให้ระบบเป็นพายุดีเปรสชันเขตร้อน ขณะที่ศูนย์เตือนไต้ฝุ่นร่วมก็เฝ้าติดตามระบบเรื่อยมาจนออกคำเตือนฉบับแรกในเวลา 15:00 UTC ขณะที่ PAGASA ได้ให้ชื่อท้องถิ่นของตัวเองกับพายุว่า เลโอน (Leon) เนื่องจากพายุได้ก่อตัวขึ้นมาอยู่ในพื้นที่ของสำนักงาน ส่วนศูนย์เตือนไต้ฝุ่นร่วมได้ให้รหัสเรียกกับพายุนี้ว่า 13W ไม่กี่ชั่วโมงถัดมา พายุดีเปรสชันได้ทวีกำลังแรงขึ้นเป็นพายุโซนร้อน และได้รับชื่อสากลจากกรมอุตุนิยมวิทยาญี่ปุ่นว่า โนอึล (Noul) ซึ่งเสนอโดยประเทศเกาหลีเหนือ แปลว่า ท้องฟ้าสีแดง/เรืองแสง พายุโนอึลพัดขึ้นฝั่งในวันที่ 18 กันยายน เวลา 03:00 UTC (เวลา 07:00 น. ตามเวลาท้องถิ่นประเทศเวียนนาม) ระหว่างจังหวัดกว๋างจิกับจังหวัดเถื่อเทียนเว้ ต่อมาในเวลา 09:00 UTC ศูนย์ร่วมเตือนไต้ฝุ่นจึงได้ออกคำเตือนให้กับระบบเป็นฉบับสุดท้าย
พายุดีเปรสชันเขตร้อน 06W
พายุดีเปรสชันเขตร้อน 06W นั้นสิ้นสุดการติดตามโดยกรมอุตุนิยมวิทยาญี่ปุ่นในวันที่ 12 สิงหาคม เนื่องจากการยุบตัวไปของกิจกรรมการพาความร้อน การมีอากาศแห้งไหลเข้าที่ระดับบน และปัจจัยอื่น ๆ ที่เป็นผลให้มีการยุติการติดตามอย่างเป็นทางการ ขณะที่ศูนย์เตือนไต้ฝุ่นร่วมยังคงออกการอัปเดตข้อมูลของ 06W อยู่ แม้ว่าระบบจะมีสัญญาณของกิจกรรมเพียงเล็กน้อยเท่านั้น หลังจากที่พายุเคลื่อนไปทางตะวันตกอย่างต่อเนื่อง ระบบได้เริ่มเคลื่อนไปทางตะวันตกเฉียงใต้เข้าสู่พื้นที่ของฟิลิปปินส์ ทำให้ PAGASA ให้ชื่อกับระบบว่า เฮร์เนอร์ (Gener) วันที่ 13 สิงหาคม เวลา 03:00 UTC ศูนย์เตือนไต้ฝุ่นร่วมออกคำเตือนกับ 06W เป็นฉบับสุดท้าย และยุติการติดตามระบบไปในที่สุด
การไหว้
ประวัติ
พะนอม แก้วกำเนิด อดีตเลขาธิการคณะกรรมการวัฒนธรรมแห่งชาติ กล่าวว่าการไหว้ เป็นการแสดงออกโดยธรรมชาติของมนุษย์เพื่อแสดงความรักและเคารพต่อกัน วัฒนธรรมการไหว้ของไทย มีมาแต่เมื่อไร ไม่ปรากฏหลักฐาน คาดว่าน่าจะรับมาจากอารยธรรมอินเดียผ่านศาสนาฮินดูและพุทธ ซึ่งมีการประนมมือเช่นเดียวกันนี้มาตั้งแต่ 4,000 ปีก่อน ดังปรากฏหลักฐานเป็นภาพในตราประทับทำจากดินเหนียวของอารยธรรมลุ่มแม่น้ำสินธุ ส.พลายน้อย ระบุว่า มีหลักฐานทางโบราณคดีเป็นรูปคนพนมมือบนหินชนวนจากวัดศรีชุม จังหวัดสุโขทัย และตุ๊กตาสังคโลกเป็นรูปผู้ชายนั่งพนมมือ แสดงให้เห็นว่าคนไทยรู้จักการไหว้มาช้านานแล้ว ซึ่งเมื่อชาวไทยรับวัฒนธรรมการไหว้มา ก็ได้ปรับปรุงให้เหมาะสมกับวิถีชีวิต เวลา และสถานที่ จนกลายเป็นขนบธรรมเนียมและวัฒนธรรมหนึ่งของไทย
ทริส สตราตัส
ประวัติ
เธอเปิดตัวกับ WWE ครั้งแรกในศึก Sunday Night Heat ปี 2000 ด้วยบทบาทการเป็นผู้จัดการให้กับ T & A (เทสต์ และ อัลเบิร์ต) ต่อด้วย วาล วีนัส และเมื่อเป็นที่ต้องตาต้องใจแฟนๆ อย่างได้ที่ ทริช ก็เริ่มต้นบทบาทเข้มข้นในการที่ต้องมามีความสัมพันธ์ลับๆ กับ วินซ์ แม็คแมน ซึ่งนำมาสู่สงครามภายในตระกูลแม็คแมน เองในตอนนั้น
เดือนตุลาคม 2005 ได้พบกับ มิกกี เจมส์ ที่เปิดตัวมาในฐานะแฟนตัวยงของทริส พร้อมเข้ามาตีสนิทแบบออกหน้าออกตา ทั้งคู่จับคู่กันพักใหญ่ๆ แต่แล้วความสัมพันธ์มันเริ่มผิดเพี้ยนไปเรื่อยๆ เมื่อมิกกีดูจะคลั่งไคล้ในตัวของทริสมากเกินไปจนแทบเข้าค่ายรักร่วมเพศ ทริสจึงตีตัวออกห่าง แล้วในที่สุดก็ถูกมิกกีเล่นงานจนได้ จนกระทั่งต้องมีแมตช์ใหญ่ในเรสเซิลเมเนีย ครั้งที่ 22 ที่มิกกีชิงแชมป์หญิงจากทริสสำเร็จ
วอลเลย์บอลชายชิงแชมป์โลก รุ่นอายุไม่เกิน 23 ปี 2017
วอลเลย์บอลชายชิงแชมป์โลก รุ่นอายุไม่เกิน 23 ปี 2017 (2017 FIVB Volleyball Men's U23 World Championship) จะจัดขึ้นเป็นครั้งที่ 3 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่ไคโร ประเทศอียิปต์ ระหว่างวันที่ 18–26 สิงหาคม ค.ศ. 2017 คาดว่าจะมี 12 ทีมที่เข้าร่วมการแข่งขัน
มัธยมซอมบี้
มัธยมซอมบี้ (All of Us Are Dead) เป็นละครชุดทางโทรทัศน์สตรีมมิงเกาหลีใต้แนวซอมบีเขย่าขวัญ นำแสดงโดย พัก จี-ฮู, ยุน ชัน-ย็อง, โช อี-ฮย็อน, พัก โซโลมอน, ยู อิน-ซู, อี ยู-มี, คิม พย็อง-ช็อล, อี คยู-ฮย็อง, และช็อน แพ-ซู เรื่องราวของละครชุดนี้ส่วนใหญ่เกิดขึ้นที่โรงเรียนมัธยมในเกาหลีใต้หลังจากการบุกของซอมบีเกิดขึ้นอย่างกะทันหันซึ่งคุกคามความปลอดภัยของนักเรียน ละครชุดนี้ได้รับเค้าโครงจากฉบับเว็บตูนในชื่อภาษาไทยว่าตอนนี้โรงเรียนของเรา.. เขียนโดย ชู ทง-กึน ซึ่งตีพิมพ์ระหว่างปี พ.ศ. 2552 ถึง พ.ศ. 2554
ละครชุดได้เผยแพร่ในเน็ตฟลิกซ์เมื่อวันที่ 28 มกราคม พ.ศ. 2565 ภายหลังการเผยแพร่ มีการเข้าชมละครชุดมากกว่า 474.26 ล้านชั่วโมงภายใน 30 วันแรกของการให้บริการ เมื่อวันที่ 6 มิถุนายน พ.ศ. 2565 เน็ตฟลิกซ์ประกาศการผลิตฤดูกาลต่อไปของละครชุด
ครูเพ็ญศรีกับเลดี้ปอบ
เค้าโครงเรื่อง
เรื่องราวเล่าเกี่ยวกับครูเพ็ญศรี (สุดารัตน์ บุตรพรม) ผู้อำนวยการโรงเรียนหนองแม่เป็ดที่กำลังจะถูกสั่งยุบจากรองฯอํานวย (ชาลี ดีเด็ด) เพราะมีจำนวนนักเรียนน้อยมาก อุปกรณ์การเรียนก็ไม่พร้อม ทำให้ครูเพ็ญศรีต้องทำทุกทางเพื่อให้โรงเรียนได้เปิดต่อไป จนได้ ครูเลดี้ (ณปภา ตันตระกูล) ครูภาษาอังกฤษคนใหม่เข้ามาสอนในโรงเรียนให้โรงเรียนมีมาตรฐานมากขึ้น แต่แล้ววันหนึ่ง ในคืนวันพระใหญ่ ไก่ที่เลี้ยงไว้ที่โรงเรียนถูกจกตับ ควักไต และกินเครื่องใน ตายเกลื่อนเล้าอย่างน่าสยดสยอง ซึ่งครูเพ็ญศรีก็รู้ทันทีว่าการตายแบบนี้เป็นฝีมือของปอบแน่นอน และครูเพ็ญศรียังเห็นครูเลดี้นั่งกินเครื่องในไก่แบบสดๆ ทำให้ครูเพ็ญศรีพยายามหาทุกวิธีเพื่อเปิดโปงเกี่ยวกับครูเลดี้
จังหวัดซอร์โซโกน
ภูมิศาสตร์
จังหวัดซอร์โซโกนมีพื้นที่ 2,119.01 ตารางกิโลเมตร ครอบคลุมพื้นที่ทางตะวันออกเฉียงใต้ของคาบสมุทรบีโคลบนเกาะลูซอน มีอาณาเขตติดต่อกับจังหวัดอัลไบทางทิศเหนือ ติดกับทะเลฟิลิปปินทางทิศตะวันออก ติดกับช่องแคบซันเบอร์นาร์ดีโนทางทิศใต้ และติดกับช่องแคบตีเคาและช่องแคบบูรีอัสทางทิศตะวันตก อ่าวซอร์โซโกนตั้งอยู่ทางตอนกลางของจังหวัด
จักรพรรดิเซิร์กซีสที่ 1
-465
ช็อง ยุนคยอม
ช็อง ยุนคยอม (정윤겸, พ.ศ. 2006 - พ.ศ. 2079) ขุนนางในช่วงต้น ราชวงศ์โชซ็อน เริ่มต้นรับราชการในปีที่ 23 ของรัชสมัย พระเจ้าซ็องจง พระราชาลำดับที่ 9 เมื่อ พ.ศ. 2035 ขณะอายุได้ 29 ปีและเป็น 1 ในขุนนางผู้มีส่วนสำคัญในเหตุการณ์ รัฐประหารพระเจ้าจุงจง ในตำแหน่งแม่ทัพรักษาพระนคร อีกทั้งยังเป็นบิดาของ ชองนานจอง (정난정) หนึ่งในสตรีที่ทรงอิทธิพลที่สุดในยุคโชซ็อน
ซามูเอล พี. บุช
ช่วงแรกของชีวิต
บุชเกิดในออเรนจ์, นิวเจอร์ซีย์ เขาเป็นลูกของแฮเรียต เฟย์กับ เจมส์ สมิธ บุช บิดาของเขาเป็นบาทหลวงในโบสถ์เกรซในออเรนจ์, นิวเจอร์ซีย์ เขาเติบโตในนิวเจอร์ซีย์ ซานฟรานซิสโก และสตาเทนไอแลนด์ แต่เขาใช้ชีวิตผู้ใหญ่ส่วนใหญ่ในโคลัมบัส, โอไฮโอ เขาได้แต่งงานกับฟลอรา เชลดอน ในวันที่ 20 มิถุนายน พ.ศ. 2437 พวกเขามีลูกด้วยกัน 5 คนได้แก่ ภรรยาของเขาฟลอรา บุช ได้เสียชีวิตไปเมื่อวันที่ 4 กันยายน พ.ศ. 2463 โดยเธอถูกรถชนที่นาร์ราแกนเซตต์, โรดไอแลนด์ ต่อมาเขาได้แต่งงานอีกครั้งกับ มาร์ธา เบล คาร์เตอร์ ในวันที่ 2 กันยายน พ.ศ. 2468 แล้วมีลูกด้วยกัน 2 คนได้แก่
วัดน้ำฉ่า (จังหวัดฉะเชิงเทรา)
ปูชนียวัตถุที่สำคัญคือ หลวงพ่อโต ประดิษฐานในมณฑปที่สร้างขึ้นใหม่ในบริเวณของอุโบสถหลังเดิม องค์หลวงพ่อโต องค์จริงประดิษฐานด้านหลังองค์เล็กที่สร้างจำลองขึ้น  เป็นพระพุทธรูปปูนปั้นสร้างขึ้นในสมัยกรุงรัตนโกสินทร์ตอนต้น มีความเชื่อว่าเมื่อถึงเวลาการเกณฑ์ทหาร มักจะมีชายไทยมาบนบานด้วยหนังตลุง เพื่อไม่ให้ติดทหารเกณฑ์
ปุยฝ้าย
ปุยฝ้าย อาจหมายถึง
ทาเกนากะ ฮัมเบ
แต่แล้วในปี ค.ศ.1579 ระหว่างการรบกับเบโช นากาฮารุที่ปราสาทมิกิ เขาได้ล้มป่วยอย่างรุนแรง ฮิเดโยชิจึงให้เขาไปรักษาตัวที่เกียวโต แต่ตัวฮันเบได้ปฏิเสธ เขาได้เสียชีวิตลงด้วยอายุเพียง 34 ปี และคันเบ ได้รับช่วงต่อในการเป็นกุนซือของฮิเดโยชิจากฮันเบ
จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
คะแนนรวมทั้งหมดในกลุ่มจังหวัดที่ 8
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 8